Jean-Pierre Papin

Jean-Pierre Papin (sündinud 5. novembril 1963 Boulogne-sur-Meris) on prantsuse endine jalgpallur (ründaja) ja jalgpallitreener.

Klubikarjääri jooksul aastatel 1984–2001 mängis ta Prantsusmaa klubides Valenciennes, Olympique de Marseille, Bordeaux' Girondins ja Guingamp, Belgia kõrgliiga klubis Club Brugge, Itaalia kõrgliiga klubis Milan ning Saksamaa kõrgliiga klubis Müncheni Bayern. Ta tuli Marseillega neli korda Prantsusmaa meistriks, Milaniga kaks korda Itaalia meistriks ning võitis Bayerni Müncheniga hooajal 1995–96 UEFA karika.

1991. aastal pälvis ta Marseilles mängides Ballon d'Or. Aastatel 1989 ja 1991 valiti ta Prantsusmaa aasta jalgpalluriks. Aastatel 1987–1992 oli ta viiel hooajal järjest Prantsusmaa kõrgliiga hooaja suurim väravakütt.

Prantsusmaa jalgpallikoondises mängis Papin aastatel 1986–1995 kokku 54 korral ja lõi 30 väravat. Ta kuulus Prantsusmaa koondisse 1986. aasta maailmameistrivõistlustel ja 1992. aasta Euroopa meistrivõistlustel.

Pärast jalgpallurikarjääri lõppu on ta tegutsenud treenerina.

Prantsusmaa jalgpallurid
Prantsusmaa jalgpallitreenerid
Marseille Olympique'i jalgpallurid
AC Milani mängijad
Müncheni Bayerni mängijad
Bordeaux' Girondinsi jalgpallurid
En Avant de Guingampi mängijad
Ligue 1 mängijad
Serie A mängijad
Bundesliga mängijad
Sündinud 1963